**MEGÁLLAPODÁS**

**SZOFTVERHASZNOSÍTÁS TÁRGYÁBAN**

Amely létrejött

Név (szül. idő és hely: , anyja neve: , szig.szám: , lakcím), mint szerzőtárs

és

Név (szül. idő és hely: , anyja neve: , szig.szám: , lakcím), mint szerzőtárs

- együttesen, mint szerzőtársak, a továbbiakban: **„Szerzőtársak”** -

között alulírott napon és helyen az alábbi tartalommal.

1./ Szerzőtársak rögzítik, hogy közös fejlesztésük eredménye a „……..” elnevezésű, a ……………….működését biztosító szoftver (a továbbiakban: **„Szoftver”**), amely a szerzői jogról szóló 1999. évi LXXVI törvény 5. § szerinti közös műnek minősül.

2./ A Szoftver szerzői jog, valamint egyéb, szellemi tulajdonra vonatkozó törvények védelme alatt áll, azok jogosultjai a Szerzőtársak. Szerzőtársak megállapodnak, hogy a fejlesztésben való közreműködés arányára tekintettel, a Szoftverrel kapcsolatos szerzői jogok *egyenlő arányban / az alábbi arányban* illeti meg a Szerzőtársakat, azzal, hogy a szerzői jogok megsértése ellen bármelyik Szerzőtárs önállóan is felléphet.

3./ Szerzőtársak megállapodnak, hogy a ……………. Társasággal, a Szoftverre vonatkozóan felhasználási szerződést kötnek, amelyben területi korlátozás nélküli, határozatlan időtartamra szóló, kizárólagos, harmadik személynek át nem engedhető felhasználási jogot engednek a Társaság részére. Szerzőtársak megállapodnak, hogy a felhasználási szerződésben forráskódot nem adják át a Társaság részére. A Társaság a felhasználási jogok átengedése ellenében licencdíjat fizet a Szerzőtársak részére.

*Vagy*

*Szerzőtársak megállapodnak, hogy a Szoftverre vonatkozó kizárólagos és korlátlan felhasználási jogokat, valamint a Szoftver forráskódját vételár ellenében átruházzák az 5. pontban foglaltak szerint közösen alapított Társaságra, annak cégnyilvántartásba történő bejegyzését követően, amely így a Szoftveren területi korlátozás nélküli, határozatlan időtartamra szóló, kizárólagos, harmadik személynek átengedhető felhasználási jogot szerez, valamint a Szoftver forráskódja, tárgyi kódja, moduljai, dokumentációja a Társaság tulajdonába kerül.*

### 4./ Szerzőtársak megállapodnak abban, hogy a jelen Megállapodás, valamint a jelen Megállapodással összefüggésben tudomásukra jutott információ (a továbbiakban együttesen: „**Bizalmas Információ**”) üzleti titoknak minősül. A Felek a Bizalmas Információkkal nem élhetnek vissza, azokat a jelen Megállapodással összefüggésben nem álló célokra nem használhatják fel, harmadik személyek számára hozzáférhetővé nem tehetik, harmadik személyeknek nem adhatják át, nyilvánosságra nem hozhatják. A jelen pont rendelkezései nem vonatkoznak olyan Bizalmas Információra, amely nem a jelen Megállapodás vagy bármely más szerződés értelmében fennálló kötelezettség megszegése révén jut valamely Szerzőtárs tudomására vagy már egyébként is nyilvánosan ismert, vagy olyan harmadik féltől származik vagy származott, akinek az adott információval kapcsolatban nincs titoktartási kötelezettsége; vagy jelen Megállapodástól és a Szerzőtársak viszonyától függetlenül jut vagy jutott a másik Szerzőtárs tudomására vagy annak már az adott információ közlése előtt is volt róla tudomása.

5/ Jelen Megállapodás valamennyi Szerzőtárs által történő aláírásának napján lép hatályba, és határozatlan időtartamra köttetik.

6./ Szerzőtársak megállapodnak, hogy jelen Megállapodást csak közös megegyezéssel és kizárólag írásban módosíthatják, illetve egészíthetik ki.

7./ Bármilyen, a jelen Megállapodásból származó, azzal kapcsolatos vita esetén a Szerzőtársak békés megoldásra törekednek. Amennyiben a vita békés úton nem rendezhető, Szerzőtársak megállapodnak abban, hogy minden jelen Megállapodásból fakadó, annak teljesítésével, megszegésével, felmondásával, érvényességével vagy értelmezésével kapcsolatos vitájuk esetén a hatáskörrel és illetékességgel rendelkező bírósághoz fordulnak.

8./ A jelen Megállapodásban nem szabályozott kérdésekben a Polgári Törvénykönyvről szóló 2013 évi V. törvény, valamint a szerzői jogról szóló 1999. évi LXXVI törvény rendelkezései az irányadóak.

**A Szerzőtársak a jelen Megállapodást elolvasták, értelmezték, megértették, és mint akaratukkal mindenben megegyezőt, alulírott napon és helyen jóváhagyólag írták alá**

Kelt: ………………………………..

|  |  |
| --- | --- |
| ………………………..Szerzőtárs | ………………………..Szerzőtárs |